4 ຄົນ ເສຍຊີວິດ ໃນການໂຈມຕີຫໍພັກ ໂດຍກໍາລັງຊີເຣຍ (ເບິ່ງສະໄລດ໌ກັບວີດີໂອ)
ພວກກໍາລັງຊີເຣຍ ທໍາການບຸກໂຈມຕີຫໍພັກ ຂອງພວກນັກສຶກສາ ທີ່ເມືອງອາເລບໂປ ເຮັດໃຫ້ 4 ຄົນເສຍຊີວິດ.
ບັນດານັກເຄື່ອນໄຫວຊີເຣຍກ່າວວ່າ ກໍາລັງຂອງລັດຖະບານໄດ້ບຸກໂຈມຕີຫໍພັກໃນ ມະຫາວິທະຍາໄລແຫ່ງນຶ່ງແລະສັງຫານຢ່າງໜ້ອຍ 4 ຄົນຫຼັງມີການປະທ້ວງຕໍ່ຕ້ານ ລັດຖະບານໃນເມືອງ Aleppo ຂະນະທີ່ພວກນັກສັງເກດການສະຫະປະຊາຊາດ ທົບທວນເບິ່ງຄວາມພະຍາ ຍາມຕ່າງໆຂອງຕົນເພື່ຶອຊັ່ງຊາຕີລາຄາເບິ່ງສັນຍາຢຸດ ຍິງທີ່ອ່ອນແອນັ້ນ ບັນດາກຸ່ມປົກປ້ອງສິດທິມະນຸດແລະພວກນັກເຄື່ອນໄຫວ ກ່າວໃນວັນພະຫັດມື້ນີ້ ວ່າ ກໍາລັງຂອງລັດຖະບານໄດ້ໃຊ້ແກັສນໍ້າຕາແລະລູກປືນແທ້ໃນການບຸກເຂົ້າໂຈມ ຕີໃນຄືນຜ່ານມານີ້ທີ່ມະຫາວິທະຍາໄລເມືອງ Aleppo ນັ້ນ ບັນດານັກເຄື່ອນໄຫວກ່າວວ່າ ກໍາລັງຂອງລັດຖະບານໄດ້ຈັບກຸມພວກນັກສຶກສາ ໄວ້ຢ່າງໜ້ອຍ 200 ຄົນໃນຂະນະທີ່ກໍາລັງເຫຼົ່ານີ້ບຸກເຂົ້າໄປໃນບໍລິເວນມະຫາວິ ທະຍາໄລ ຫຼັງຈາກການປະທ້ວງຂອງຝ່າຍຄ້ານແລ້ວ ອົງການຂ່າວສານຝຮັ່ງກ່າວວ່າ ພວກກໍາລັງຂອງລັດຖະບານຍັງໄດ້ທໍາການບຸກ ໂຈມຕີຢ່າງໜ້ອຍ 2 ບັ້ນໃນແຂວງ Damascus ໃນວັນພະຫັດມື້ນີ້ ຄວາມວຸ້ນວາຍດັ່ງກ່າວມີຂຶ້ນໃນເວລານຶ່ງມື້ ຫຼັງຈາກພວກກຸ່ມຝ່າຍຄ້ານກ່າວວ່າ ພວກກະບົດໄດ້ສັງຫານກໍາລັງຮັກສາຄວາມປອດໄພ 15 ຄົນໃນລະຫວ່າງການ ດັກສະກັດໂຈມຕີທີ່ແຂວງ Aleppo ນັ້ນ ໃນຂະນະດຽວກັນ ພວກນັກສັງເກດການສະຫະປະຊາຊາດຫຼາຍສິບຄົນ ກໍາ ລັງທໍາການຢ້ຽມຢາມຂົງເຂດຕ່າງໆ ຮວມທັງຂົງເຂດຈຸດລະເບີດທີ່ສໍາຄັນໃນ ເມືອງ Homs ແລະເຂດຕ່າງໃນເມືອງຮາມາ ໃນວັນພະຫັດມື້ນີ້ ພວກນັກສັງເກດການກໍາລັງປະເມິນເບິ່ງການຈັດຕັ້ງປະຕິບັດຂໍ້ຕົກລົງຢຸດຍິງ ແລະແຜນການສັນຕິພາບ ທີ່ໄກ່ເກ່ຍໂດຍທ່ານໂກຟ່ີ ອັນນັນ ທູດພິເສດສະ ຫະປະຊາຊາດໂດຍຝ່າຍລັດຖະບານແລະພວກຝ່າຍຄ້ານ ນັ້ນ